บิ๊กหยิม ลุยเหนือเปิดโครงการ เปลี่ยนชุมชน เป็นห้องประชุมที่ราชพัสดุ
เมืองเชียงราย เนื้อที่ประมาณ 1 ไร่ 1 งาน 99 ตารางวา,เมื่อวันที่ 23 พ.ย.62 ที่ จ.เชียงราย นายยุทธนา หยิมการุณ อธิบดีกรมธนารักษ์ เป็นประธานเปิดโครงการ เปลี่ยนชุมชน ให้เป็นห้องประชุมในที่ราชพัสดุ ตามแนวทางการขับเคลื่อนการพัฒนาเศรษฐกิจฐานรากอย่างยั่งยืน บนที่ราชพัสดุแปลงหมายเลขทะเบียนที่ ชร.359 ที่บริเวณตลาดสินค้าเกษตร สามแยกดอยทอง ตำบลเวียง อำเภอเมืองเชียงราย โดยมี นายวันชัย จงสุทธานามณี นายกเทศมนตรีนครเชียงราย นางรัตนา จงสุทธานามณี ที่ปรึกษารัฐมนตรีว่าการกระทรวงการคลัง คณะผู้บริหารการคลังประจำจังหวัดเชียงราย นายกเทศมนตรีตำบลเวียงเชียงแสน ธนารักษ์พื้นที่เชียงราย ตลอดจนเจ้าหน้าที่จากหน่วยงานที่เกี่ยวข้องร่วมงานอย่างคับคั่ง,สำหรับโครงการ เปลี่ยนชุมชน ให้เป็นห้องประชุมในที่ราชพัสดุ ตามแนวทางการขับเคลื่อนการพัฒนาเศรษฐกิจฐานรากอย่างยั่งยื่น จัดขึ้นโดยที่รัฐบาลและกระทรวงการคลังได้มีนโยบายเกี่ยวกับการพัฒนาเศรษฐกิจฐานราก โดยบูรณาการการทำแผนปรับโครงสร้างเศรษฐกิจชุมชน เพื่อแก้ไขปัญหาเศรษฐกิจฐานรากให้เป็นรูปธรรม ตามแนวทางกลยุทธ์ 3 สร้าง คือ สร้างอาชีพ สร้างรายได้ และสร้างโอกาส ในการเข้าถึงแหล่งเงินทุน,ดังนั้นเพื่อสนองรับนโยบายของรัฐบาลและกระทรวงการคลัง จึงได้เสนอโครงการดังกล่าว โดยนำที่ราชพัสดุมาสนับสนุนให้หน่วยงานภาคราชการ รัฐวิสาหกิจหรือเอกชนได้เข้ามาใช้ที่ราชพัสดุเพื่อเป็นห้องประชุม พร้อมจัดทำเป็นพื้นที่จำหน่ายสินค้าชุมชน เพื่อให้เกิดการสร้างอาชีพและมีรายได้อย่างยั่งยืน อันจะนำไปสู่โอกาสในการเข้าถึงแหล่งเงินทุนต่อไป,โดยในปีงบประมาณ 2563 ได้กำหนดแผนการดำเนินโครงการให้ครอบคลุมทั้ง 77 จังหวัด และในครั้งนี้จะเป็นการเปิดโครงการบนที่ราชพัสดุแปลงหมายเลขทะเบียนที่ ชร.359 (บางส่วน) ตำบลเวียง อำเภอเมืองเชียงราย จังหวัดเชียงราย เนื้อที่ประมาณ 1-1-99 ไร่ ซึ่งปัจจุบันกรมธนารักษ์ได้อนุญาตให้กรมส่งเสริมการเกษตร โดยสำนักงานเกษตรจังหวัดเชียงรายเป็นหน่วยงานผู้ใช้ประโยชน์ เพื่อเป็นที่ตั้งตลาดเกษตรกร โดยก่อสร้างแล้วเสร็จเมื่อเดือนกันยายน 2561 ที่ผ่านมา ซึ่งมีพื้นที่สำหรับให้เกษตรกรนำสินค้าทางเกษตรมาวางจำหน่ายสินค้าโดยตรงแก่ผู้บริโภค จำนวน 64 บูธ ซึ่งสินค้าเกษตรที่เกษตรกรจะนำมาวางจำหน่ายมีห้องตรวจสารตกค้างภายในตลาด เพื่อให้ผู้บริโภคมีความปลอดภัยในการบริโภคก่อนการนำมาวางจำหน่ายอีกด้วย,โดยในพิธีเปิดจัดกิจกรรม ได้รับพระเมตตาจาก พระอาจารย์พบโชค ติสสะวังโส เจ้าอาวาสวัดห้วยปลากั้ง ทำพิธีเจิมแผ่นป้ายโครงการ เปลี่ยนชุมชน ให้เป็นห้องประชุมในที่ราชพัสดุ จากนั้น นายยุทธนา หยิมการุณ อธิบดีกรมธนารักษ์ได้มอบหนังสือการขึ้นทะเบียนให้กับสำนักงานเกษตรจังหวัดเชียงราย และมอบสมุดสัญญาเช่าที่ดินราชพัสดุเพื่อที่อยู่อาศัยให้กับผู้เช่าจำนวน 20 ราย ใน ชุมชนริมโขง บนที่ดินราชพัสดุแปลงแปลงหมายเลขทะเบียนที่ ชร.210 ตำบลเวียง อำเภอเชียงแสน จังหวัดเชียงราย จำนวน 20 สัญญาด้วย,เพื่อเป็นการนำที่ราชพัสดุสนับสนุนการแก้ไขปัญหาเรื่องที่ดินทำกินของราษฎร และแก้ไขปัญหาการครอบครองที่ดินราชพัสดุโดยมิชอบ อันเป็นการสร้างความมั่นคงด้านที่อยู่อาศัยและที่ทำกิน เพิ่มคุณภาพชีวิตของประชาชน และสนองนโยบายการบริหารทรัพย์สินของประเทศ เพื่อลดความเหลื่อมล้ำของสังคม โดยจัดให้เช่าที่ราชพัสดุเพื่อที่อยู่อาศัยและที่ดินทำกิน มีพื้นที่ดำเนินการทั่วประเทศ กำหนดเป้าหมายการสำรวจรังวัด จำนวน 30,000 ราย โดยจัดให้เช่าที่ราชพัสดุในปีงบประมาณ 2562 ไปแล้วจำนวนกว่า 2,500 ราย.
อธิบดีกรมธนารักษ์ ขับเคลื่อนโครงการ เปลี่ยนชุมชน ให้เป็นห้องประชุมในที่ราชพัสดุ ตามแนวทางการขับเคลื่อนการพัฒนาเศรษฐกิจฐานรากอย่างยั่งยืน บนที่ราชพัสดุแปลงหมายเลขทะเบียนที่ ชร.359 
กรมธนารักษ์,เปลี่ยนชุมชน,ที่ราชพัสดุ,พัฒนาเศรษฐกิจรากฐาน,ยุทธนา หยิมการุณ,เชียงราย,ข่าวทั่วไป